  Анжелика Тихонова корреспондент Удмурт Элькунлэн атласэз ватсаса поттэмын луоз шуыса оскон вань. Улосвыл кивалтэтлэн тӧроез коньдон висъяны оскытӥз. Со сярысь иворъёсъя «Удмуртия» агентстволэн корреспондентэзлы вераз атласлэн огез авторез, географи тодосъя доктор Иван Рысин. «12-тӥ толсуре (2016-тӥ арын — ред.) мон вал кивалтэтлэн тӧроез Виктор Савельев дорын приёмын. Со 1 миллион манет висъялом шуыса оскытӥз. <…> Оскиськом, юрттозы шуыса. Льӧль малпанмы — 1 сюрс ке но экземпляр поттыны, но 500–600 ке но мед быгатом вал», — шуиз Рысин. Малпанзы быдэсмиз ке, выль поттэм книгаос элькунысьтымы школаосы но библиотекаосы вӧлмытӥськозы. Нош азьвыл поттэм 100 экземплярысь элькунамы кылиз кыкез гинэ. Ваньмыз Москвае келямын. Тодэ вайытом, Удмурт Элькунлэн нырысетӥ атласэз 2016-тӥ арын гудырикошконэ потӥз. Сое кылдытон бордын 60-лэсь трос тодосчиос ужазы. Ватсаса 1 сюрс экземпляр поттыны 1 миллион манет кулэ, 500-лы — 750 сюрс манет. «Туэ тулыспал толэзь котыр 25 экземпляр поттыны кулэ на нимаз адямиослэн но юридик огазеяськонъёслэн вазиськонъёссыя», — ватсаз тодосчи. Удмуртилэн атласэз Россиысь географи огинлыклэн  поттэмын. Отысь сое котькуд мылкыд карись учкыны быгатэ. Со сяна, сое диск вылэ гожтыса поттыны чаклало на. Тегъёс: Мерлык Науканотехника Ижкар Удмуртия история Удмуртиысьтуризм  